**Mit jelent neked a tiszta levegő?**

**PÁLYÁZATI FELHÍVÁS ÉS SZABÁLYZAT**

**Szeretnél biciklit, rollert, vagy görkorcsolyát nyerni? Mutasd meg, mit jelent neked a tiszta levegő! Küldd be a pályázatod és nyerj értékes nyereményeket!**

A HungAIRy LIFE integrált projekttel kapcsolatban a HungaroMet Nonprofit Zrt. és Kaposvár Megyei Jogú Város Önkormányzatának egyik kiemelt témája az egyik legjelentősebb környezetvédelmi probléma megoldása, a levegőminőség javítása. Ennek mentén hirdeti meg 2025-ben a "Mit jelent neked a tiszta levegő?" elnevezésű pályázatot.

A környezettudatos életmódra való nevelést sohasem lehet elég korán kezdeni. A rajzpályázat arra fókuszál, hogy erősítse a fiatalokban a levegő tisztaságának védelmét, tudatosítsa bennük, hogy a levegő minőségén tudatos döntésekkel ők maguk is javíthatnak.

A pályázat célja, témaköre:

A pályázatban leírtak megvalósítás során a jelentkezők feladata, hogy lerajzolják vagy megfessék, mit jelent számukra a tiszta, friss levegő. A remekmű bármilyen technikával készülhet; ceruza, festék, zsírkréta, filctoll, a gyermekeik fantáziájára bízva.

A pályázók az alkotásokat elektronikus formában, kép formátumú (JPEG) beküldésével adhatják le, a palyazat@mostmediacsoport.hu email címre. A HungAIRy – Lélegezz tisztán Kaposváron a nyertesekről pedig az előzsűrizést követően a projekt (https://www.facebook.com/profile.php?id=100067374210838) Facebook-oldalán kiírt közönségszavazás dönt.

Szervező és társszervező:

A verseny szervezője a HungaroMet Nonprofit Zrt. (székhely: 1024 Budapest, Kitaibel Pál utca 1., cg.: 01 10 142626, adószám: 32447622-2-41, a továbbiakban: Szervező).

Társszervező: Kaposvár Megyei Jogú Város Önkormányzata (székhely: 7400 Kaposvár, Kossuth tér 1., cg.: 14 98 001355, adószám: 15731591-2-14)

A pályázat időtartama:

2025. április 1. – 2025. 09. 10-én éjfélig.

A pályázaton résztvevő személyek köre: a pályázatokat 1.-8. osztály közötti fiatalok nyújthatják be. A pályázaton nem vehetnek részt a pályázat szervezői, a HungAIRy LIFE integrált projekten dolgozó személyek és közeli hozzátartozóik, illetve a pályázat szervezésében vagy lebonyolításában esetlegesen közreműködő természetes személyek, illetve jogi személyek tulajdonosai, tisztségviselői, alkalmazottai és mindezek közeli hozzátartozói.

Nevezési feltételek:

Pályázni az alkotások kép formátumú (JPEG) beküldésével lehet. Nem küldhetők be digitálisan módosított képek. A pályázaton való részvétel ingyenes, nincs nevezési vagy regisztrációs díj.

A pályázat benyújtása:

A pályázatra jelentkezni elektronikus formában, kép formátumú (JPEG) beküldésével lehet, a palyazat@mostmediacsoport.hu email címre. A pályázat benyújtása során fel kell tüntetni a tanuló nevét, iskoláját és osztályát, illetve a szülő vagy gondviselő nevét, e-mail címét és telefonszámát. Fontos, hogy az e-mail tárgya „Rajzpályázat” legyen. Az alkotásokat a HungAIRy – Lélegezz tisztán Kaposváron Facebook oldal teszi közzé, a nyertesekről pedig közönségszavazás dönt. Az a diák nyer majd, aki a legtöbb like-ot szerezte a rajzára.

A pályázatok beküldésének határideje: 2025. június 10. éjfél. Szavazni június 27-ig lehet aHungAIRy – Lélegezz tisztán Kaposváron Facebook oldalon.

A pályázó tudomásul veszi, hogy a pályázat beérkezési időpontján a szervező rendszerébe történő, a beérkezéskor regisztrált időpont értendő. A szervező fenntartja magának a jogot, hogy a pályázatok beérkezésének határidejét meghosszabbítsa. Egy pályázótól lehetőség szerint egyszerre várjuk a pályázati anyagot.

Díjazás, díjátadó:

A közönségszavazás 1–3. helyezettje díjazásban részesül.

Az első helyezett biciklit, a második rollert, a harmadik görkorcsolyát kap. A két darab különdíjas egy-egy 5000 Ft-os sportszervásárlási utalványhoz jut. A nyeremények másra át nem ruházhatók és készpénzre át nem válthatók.

A nyeremény átvételével összefüggésben esetlegesen felmerülő egyéb költségek és kiadások (pl. nyeremény átadásának helyszínére vagy a nyeremény eseményének helyszínére történő utazási költség stb.) a nyertes pályázót terhelik.

A pályázat nyereményeihez tartozó közterhek befizetése a szervező kötelezettsége. Az ünnepélyes díjátadót 2025. júliusában rendezi meg Kaposvár Megyei Jogú Város Önkormányzata. A pontos helyszínről és időpontról e-mailben értesíti a pályázókat. A díjátadón való részvétel a nyertesek és a különdíjasok, illetve szüleik vagy gondviselőik számára kötelező. A díjazott képek a projekt HungAIRy – Lélegezz tisztán Kaposváron (https://www.facebook.com/profile.php?id=100067374210838) Facebook-oldalon megjelennek, illetve a HungAIRy honlapján (https://hungairy.hu/) is megjelenhetnek.

Jog- és adatvédelem:

A pályázó a pályázaton való részvételével hozzájárulását adja ahhoz, hogy felvétele a nevének feltüntetésével, ellenszolgáltatás nélkül kerüljön kiállításra a 2025 júliusában tartott rendezvényen, illetve, hogy a szervezők és a rendezvény honlapjain, valamint a HungAIRy projekttel kapcsolatos kiadványokban (naptár, szórólap, plakát stb.) nyomtatott formában is megjelenjen.

A pályázati anyag beküldése igazolja és tanúsítja, hogy a pályázaton résztvevő elfogadja a jelen részvételi feltételeket, a beküldött felvételek a pályázó szellemi termékei, ezért korlátozás nélkül, szabadon, teljes körű joggal rendelkezik felettük, valamint a fotók felett harmadik személy semmilyen jogokkal nem rendelkezik, a megjelenés a képeken esetleg látható személy személyiségi jogait nem sérti. A pályázó a pályázaton való részvételével tudomásul veszi, hogy a fotók bemutatásával okozott bármely személyiségi és szerzői jogsértésért minden felelősség a pályázót terheli, beleértve a jogsértéssel bekövetkező anyagi felelősséget is.

A pályázó a pályázaton való részvétellel hozzájárulását adja, hogy személyes adatait a szervezők a pályázat lebonyolítása céljából a vonatkozó törvényi rendelkezéseknek megfelelően kezeljék, azt díjmentesen és jogszerűen felhasználják, és a lebonyolítás, illetve a nyeremény felhasználása érdekében azt harmadik félnek e célból átadják. A pályázó a pályázaton való részvétellel hozzájárulását adja, hogy a nyertes nevét, lakóhelye városának nevét, és a nyerés tényét az ajándék megjelölése mellett a szervezők internetes honlapjukon nyilvánosságra hozzák. A pályázó hozzájárulását adja, hogy a HungAIRy Facebook- oldalán a szervező által szervezett közönségszavazáson a pályázatával részt vegyen.

A pályázat lebonyolítása, illetve az abban való részvétel a jelen pályázati szabályzat szerint történik. Amennyiben a pályázati szabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni. A pályázó bármikor visszavonhatja anyagait, a lenti email-címre küldött levéllel. A pályázat szervezői fenntartják a jogot, hogy előzetes bejelentés nélkül módosítsák a pályázat feltételeit, nyereményeit, illetve a lebonyolítás menetét, határidejét.

Amennyiben az adatkezelési feltételek megváltoznak, a szervező tájékoztatja a pályázókat a módosításokról. Adatvédelemmel kapcsolatos panaszával a társaság adatvédelmi tisztviselőjéhez fordulhat a pályázó.

Vegyes rendelkezések:

A pályázatban való részvétel hiányosságáért/hibájáért, a megküldés sikertelenségéért, az internetes, illetve a levelezőrendszer lassúságáért, leállásáért a szervezők nem vállalnak felelősséget.

Szervező fenntartja a jogot, hogy a pályázat témájától jelentősen eltérő, illetve obszcén felvételeket külön értesítés nélkül kizárják a pályázatból. Szervező semmilyen felelősséget nem vállal, illetve – a jogszabályok által megengedett legnagyobb terjedelemben – mindennemű kártérítési igényt kizár a weboldallal kapcsolatban esetlegesen felmerülő technikai hibákért. Például: hardware- vagy software-hibák, lassú számítógép vagy internetkapcsolat/elérhetőség, internet szolgáltatók hibája, szerver- vagy szolgáltatói hiba, a weboldalon történő regisztráció bármely okból történő részbeni vagy teljes elérhetetlensége, hálózati túlterheltség, engedély nélküli emberi vagy nem emberi beavatkozás a versenybe, így különösen, de nem kizárólagosan jogosulatlan hamisítás, számítógép-kalózkodás, lopás, vírus stb. esetén.

Szervező fenntartja a kizárólagos jogot a pályázat bármely okból történő részbeni vagy teljes módosítására, felfüggesztésére és/vagy megszüntetésére, a pályázat időtartama alatt bármikor, bármely okból, különösen, de nem kizárólagosan, amennyiben a pályázat nem folytatható le a Szabályzatnak megfelelően. A pályázat törlése esetén minden pályázat lejártnak és érvénytelennek, a pályázó pedig a nyereményre jogosulatlannak tekintendő.

A pályázat kommunikációs anyagaiban esetlegesen előforduló nyomtatási hibákért a szervező nem vállal felelősséget. A pályázat szervezésében és lebonyolításában résztvevő cégek egyike sem felelős, és kizár mindenféle kártalanítási, kártérítési igényt a pályázatban való részvétellel kapcsolatban, a verseny esetleges hibáiból, hiányosságaiból, hibás működéséből, a pályázat során bekövetkezett késésekből eredő vagy ahhoz kapcsolódó költségekért, károkért, veszteségekért, ide nem értve az életben, a testi épségben és az egészségben bekövetkező sérülésekért, illetőleg a szándékosan vagy súlyos gondatlanságával a pályázatnak okozott károkért való felelősséget.

További információk a pályázatról a HungAIRy – Lélegezz tisztán Kaposváron Facebook oldalon, illetve a kaposvarmost.hu/tema/hungairy oldalon találhatók.

Az Európai Unió társfinanszírozásával! A LIFE IP HungAIRy (LIFE17 IPE/HU/000017) projekt az Európai Unió LIFE programjának támogatásával valósul meg.